Tetuan Ang & Rahimin

Tetuan Ang & Rahimin ialah sebuah siri drama televisyen Malaysia 2022 arahan bersama Wan Alauddin dan Wan Hasliza Wan Zainuddin. Dibintangi oleh Ben Amir, Daiyan Trisha dan Rashidi Ishak, drama ini memulakan tayangan di Astro Ria bermula 14 Februari 2022 menggantikan 4 Abdul 1 Mohd.

Sinopsis 
Sebuah firma guaman hampir mengalami kerugian apabila seorang ketua samseng mengupah mereka untuk melindungi operasi haramnya.

Tetuan Ang & Rahimin sebuah firma guaman yang dimiliki Azlan Ang (Rashidi Ishak) dan Rahimin (Ben Amir). Budi (Daiyan Trisha) merupakan penguam junior yang baru memulakan tugas sudah tertekan dengan situasi di firma tersebut.

Hal ini kerana, Karina (Nurkamelia Mustaffa Kamal Bashah) yang merupakan peguam cemerlang di situ telah berpindah ke firma guaman lain dengan membawa bersama semua klien yang pernah mendapatkan khidmat guamannya.

Rahimin pula mengambil kes yang mudah dengan cara meminta anak guamnya terus mengaku bersalah kerana tidak mahu mengalami proses mahkamah yang panjang. Manakala Ang pula menolak sebarang kes yang memerlukan dia masuk ke mahkamah kerana trauma dengan satu kes lampau.

Ketiadaan Karina memberi kesan kepada firma mereka sehingga suatu hari, Rahimin mendapat tawaran daripada Shaukie (Wan Ellyas) untuk bekerja secara eksklusif dengannya dan bayaran yang akan diterima sangat lumayan.

Rahimin mahu menerima tawaran tersebut kerana dapat membantu kewangan firma mereka yang mempunyai masalah walaupun Ang tidak bersetuju kerana latar belakang Shaukie sebagai ketua samseng yang akan mendatangkan masalah di kemudian hari. Ternyata jangkaan Azlan Ang berasas apabila satu demi satu insiden melibatkan kegiatan Shaukie mula mengganggu kehidupan mereka.

Pelakon

Pelakon utama
 Rashidi Ishak sebagai Azlan Ang
 Ben Amir sebagai Rahimin
 Daiyan Trisha sebagai Budi

Pelakon pembantu
 Anita Baharom sebagai Salmah
 Ellyas Abdullah sebagai Shaukie
 Shahril Sarjen sebagai Maiman
 Nurkamelia Mustaffa Kamal Bashah sebagai Karina
 Hydar Hasanudin sebagai Asyraff
 Muhammad Taufiq Azhar sebagai Taufiq
 Ieka Zulkifli sebagaai Datin Julie
 Anna Melissa sebagai Nabilove
 Siti Hajar Ahmad Oshin sebagai Yuyuan
 Shukri Tahir sebagai Peguam Syakirin
 Adi Bear sebagai Samsudin
 Syahiera Abu Hasan sebagai Lydia
 Razali Hussain sebagai TPR Ehsan 
 Syed Nahar sebagai Dato Jalil
 Ustaz Nazeri Md Ismail sebagai Pak Sakor
 Henzi Andaalas sebagai Haris Pi 
 Lash Mokhtar sebagai Harun
 Iman Corinne Adrienne sebagai Cik Kalsom  
 Haeriyanto Hassan sebagai Razali

Penerbitan 
Wan Hasliza berkata mengenai drama ini:

Untuk drama ini, Rashidi Ishak kembali melakonkan watak Azlan yang pernah dilakonkannya dalam i-Tanggang: Mother of All Lies.

Rujukan

Pautan luar 
 

Drama Melayu 2022
Rancangan Astro Ria